== Ægteskab ==
[[Fil:Christian VI with his family by Marcus Tuscher ca 1744.jpg|thumb|left|Kronprinsparret Frederik og Louise på hver side af kongeparret [[Christian 6.]] og [[Sophie Magdalene af Brandenburg-Kulmbach|Sophie Magdalene]].{{Byline|type=Oliemaleri|1=[[Marcus Tuscher]]|2=ca. [[1744]]|3=[[Rosenborg Slot]]}}]]
I 1743 blev der indgået aftale om et [[arrangeret ægteskab|dynastisk ægteskab]] mellem Prinsesse Louise og og den [[Danmark-Norge|dansk-norske]] tronfølger, [[Frederik 5.|Kronprins Frederik]]. Ægteskabet blev foreslået af Storbritannien af politiske årsager. På den tid foregik der en kappestrid sted mellem Frankrig og Storbritannien om at indgå en alliance med [[Danmark-Norge]]. Det [[protestantisme|protestantiske]] Storbritannien havde fordelen af at kunne indgå en ægteskabsalliance med de ligeledes protestantiske [[tvillingrigerne|tvillingriger]] på den anden side af [[Nordsøen]], og der opstod blandt de engelske statsmænd idéen om at [[arrangeret ægteskab|arrangere et ægteskab]] mellem Louise og Kronprins Frederik.{{sfn|Holm|1896|p=399}} Den danske regering var positivt indstillet, mens Frederiks far, [[Christian 6.|Kong Christian 6.]] i første omgang var lunken overfor idéen. Men da han øjnede chancen for, at ægteskabet ville medføre britisk støtte til planerne om at gøre Kronprins Frederik til [[Sverige|svensk]] tronfølger, blev han positivt stemt.{{sfn|Bregnsbo|2004|p=347}} På det mere personlige plan var der også et håb om, at det ville lægge en dæmper på den karaktersvage og drikfældige kronprins' udskejelser at indgå et snarligt ægteskab.{{sfn|Cedergreen Bech|2001|p=452f}} Kronprinsen selv erklærede sig også velvillig overfor planerne, efter at han havde set et portræt af Louise og var blevet fortalt om hendes venlighed, så meget desto mere som også han kunne se de politiske fordele ved ægteskabet.{{sfn|Holm|1896|p=399}}
Historie Biblioteks-_og_informationsvidenskab